Der blev sendt flere vogne til Jomfru Ane Gade lørdag eftermiddag, efter der blev meldt om "anspændt stemning" i mellem fangrupperinger i anledning af dagens fodboldopgør på Aalborg Portland Park. AaB tager 17.30 imod Århus, hvor de skal forsøge at hive sæsonens første sejr hjem. Selvom der ikke blev rapporteret om slåskampe, valgte Nordjyllands Politi alligevel at sende betjente til Gaden for at holde de to fangrupper adskilt og undgå uroligheder. De to grupperinger befandt sig på hver deres beværtning, og politiet dannede en kæde, så de to fangrupper ikke kom i kontakt med hinanden, da de forlod gaden. Efterfølgende blev de to grupperinger sendt i hver sin retning mod stadion, hvor alt foregik i ro og orden.

Referat:
Nordjyllands Politi holder et godt øje med fodboldfansene, efter der blev rapporteret om anspændt stemning mellem de grupperinger.